### 21.    Ungdomsskolebestyrelse

**Åbent**

Sagsnr.: 326-2017-36165       J.nr.: 18.09.01           Dokumentnr.:
326-2017-258024

**Sagstype**

Beslutning.

**Resume og sagens baggrund**

Kommunalbestyrelsen skal beslutte, om der skal indledes en
proces med Ungdomsskolens bestyrelse mhp. Kommunalbestyrelsens fortsatte
repræsentation i bestyrelsen.

**Indstillinger**

Kommunaldirektøren indstiller, at Kommunalbestyrelsen
indleder en proces med ungdomsskolens bestyrelsen mhp. at træde ud af
bestyrelsen.

**Behandling**

Kommunalbestyrelsen.

**Sagsfremstilling**

Bestyrelsen udarbejder budget for kommunens
ungdomsskolevirksomhed, henholdsvis den enkelte ungdomsskole, inden for den af
Kommunalbestyrelsen udstukne ramme samt fastlægger Ungdomsskolens indhold og
omfang.

De politiske partier i den
gældende Kommunalbestyrelse har tidligere drøftet hensigtsmæssigheden ved at
være både bestiller (i politisk udvalg) og udfører (i bestyrelsen), og har
påpeget at der ikke længere er behov for at sidde i bestyrelsen.

Det bemærkes, at vedtægterne for
ungdomsskolebestyrelsen skal ændres, hvis Kommunalbestyrelsen ikke ønsker at
sidde i bestyrelsen. En ændring heraf kræver en udtalelse fra ungdomsskolens
bestyrelse.

Kommunalbestyrelsen har p.t.
udpeget 2 kommunalbestyrelsesmedlemmer og 2 stedfortrædere til Ungdomsskolebestyrelsen.

Såfremt Kommunalbestyrelsen
fortsat ønsker at være repræsenteret i Ungdomsskolebestyrelsen, vil udpegningen
finde sted på Kommunalbestyrelsens ordinære møde i januar 2018.

Lovgrundlaget er Ungdomsskoleloven, bekendtgørelsen om ungdomsskoler
samt vedtægterne for styrelsen af Kalundborg Ungdomsskole.

**Kommunalbestyrelsens møde den 1.
december 2017:**

Kommunalbestyrelsen vedtog, at udvalget påtænkes nedlagt/at
der ikke sker udpegning. Det besluttes endeligt på mødet i januar.